De  poetis  latinis 

Lucilii  libro  XXYI  u.  524  L 22  M codices 
quapropter  deliro  et  cupidi  officium  fungor  ruberum. 

Quae  uiri  docti  adhuc  ad  uersus  exitum  qui  aperte  corruptus  est 
protulerunt  emendandum,  nihil  habent  quo  nobis  commendentur: 
males  probare  ita  emendatum : 

quapropter  deliro  et  cupidi  officium  fungor  liberum. 
Liberum  genetiuus  pluralis  numeri  eodem  uersus  loco  eademque 
forma  usurpatus  quinquies  in  scaenicorum  reliquiis  exstat,  in 
Ennii  tragicorum  u.  362  in  Accii  79.  376  in  Turpilii  54  in 
Afranii  361:  'Maiores  uestri  incupidioris  liberum  Fuere’.  Quod 
hoc  Afranii  loco  legitur,  locutioni  sollemni  cupidi  liberum  quae 
apud  Lucilium  restituenda  est  aperte  contrarium  est:  etenim 
cupidus  liberum  non  liberorum  Eomanos  dicere  esse  solitos  Cicero 
in  oratore  155  docet  his  uerbis:  ‘Itaque  idem  poeta  . . . non 
dicit  liberum  ut  pierique  loquimur,  cum  cupidos  liberum  aut  in 
liberum  loco  dicimus,  sed’  e.  q.  s.  Cum  tota  Lucilii  poesis  odio 
uxorum  et  matrimonii  flagrat,  tum  liber  XXVI  cuius  est  uersus 
quem  tractamus.  Qui  coniungatur  oportet  cum  uersibus  illis 
maritorum  stultitiam  deridentibus:  'Homines  ipsi  hanc  sibi  mole- 
stam ultro  atque  aerumnam  offerunt  Ducunt  uxores,  producunt, 
quibus  haec  faciant,  liberos’  : videtur  denique  esse  dictus  ab 
acluersario  quem  poeta  fingit  cum  ipso  colloquentem  seseque 
excusantem,  quod  commodorum  nonnullorum  quae  modo  enumerauit 
gratia  matrimonii  molestias  subierit. 

Lucilii  inc.  1181  f.  L 126  M.  editores  secundum  codices 
plerosque : 

et  suffocare  lacunas 

j conatur 

Quod  Mueller  ita  explicat,  quasi  quis  lagoenarum  colla  aortice 
impresso  tanquam  strangulare  dicatur  conari : artificiosius  quidem 
quam  rectius,  cum  et  codicum  scriptura  ad  lacuna  uocabulum 

propius  accedat  quam  ad  lagoena  neque  conandi  uerbum  apte  in 
re  tam  expedita,  modo  ne  cortex  iusto  amplior  intrudatur,  uideatur 
positum  esse.  Emendes  oportet  codicis  Parisini  alterius  lectione 
laguna  adhibita 

et  suffocare  lacuna 


conatur 

hoc  est  conatur  nescioquis  quem  in  lacunam  deiectum  et  ui  sub  aqua 
demersum  interimere.  Lacuna  est  puteus  aqua  repletus 1 * uelut 
apud  Vergil.  georg.  III  365,  et.ablatiuus  locum  in  omissa  indicans 
recte  se  habet:  denique  de  suffocare  uocabulo  conf.  Lucr.  III  889 
c aut  in  meile  situm  suffocari 5 . Ceterum  si  quis  scripserit  lacuna 
Se  conatur  equidem  non  repugnauerim : conf.  Plauti  fragm.  apud 
Prisc.  I p.  280,  15  u.  45  Winter. 

De  nominibus  propriis  dies  diem  docet;  tamen  quin  recte 
uiri  docti  censuerint  Lucilii  libro  XXX  871  L 44  M ubi  codices 
illo  quid  fiat  Lamia  et  Pitto  ixiodontes 
quod  ueniunt  gumiae,  illae  uetulae  improbae  ineptae? 
istud  Pitto  corruptum  esse,  non  dubitarim:  at  istud  quod  sub- 
stituerunt Pytho  ineptissimum  est  neque  Lamia  hoc  loco  pro 
terriculamento  positum,  sed  de  duobus  scortis  Graecis  et  decrepitis 
et  uoracibus  aperte  agitur,  quarum  alteri  nomen  Lamiae  et  uulgare 
et  usitatissimum,  alteri  nullum  facilius  restitueris  quam  Pitto , 
quod  nonnunquanivet  in  inscriptionibus  inueniatur  et  in  anthologia 
Graeca  mulieribus  id  genus  inditum,  uelut  Y 207  Ai  Zdjiuai 
Bittuj  xai  Navviov  eic;  'Acppobrrr^  Ooixav  kt\.  append.  epigr.  137 
BittiL  Kai  Oaivis  ...  ai  CTuvepiOoi  Ai  Tievixpai  YP aiai  ktX.  Sunt 
quidem  et  alia  quae  apte  substituantur,  uelut  Pitho  meretricis 
nomen  apud  Ouid.  am.  III  7,  23,  sed  illud  propius  a traditis 
abest.  Pro  ixiodontes  recte  Scaliger  oxydontes , non  quin  illud 
quod  traditum  est,  possit  explicari  — possunt  enim  commode  dici 
anus  edaces  iHiobovie^  quae  sunt  uidelicet  uiscatis  dentibus , a 
quibus  aegre  quod  semel  ceperint  reglutines  — tamen  praestat 
oxyodontes , quarum  'dentes  uel  silicem  comesse  possunt3  (Catuli. 
23,  4).  Porro  uersu  altero  Lachmannus  recte  me  iudice  uerba 
transposuit,  cum  illae  uocabulum  tantum  non  flagitetur,  hiatus 
uero  Muellero  auctore  in  caesura  legitimus  facilius  hoc  modo  tol- 
latur quam  ordine  uerborum  seruato  feratur.  Scribendum  igitqr: 


) 


1 Lacunae:  fossae  ad  siccandos  agros  paratae  (Seru.  ad  Yerg.  1.  J.). 

Neptuniae  lacunae  Cornif.  ad  Herenn.  IV  15  salsae  lacunae  Lucr.  ]ill 

Illo  quid  fiat,  Lamia  et  Bitto  oxyodontes 

Quo  ueniunt,  illae  gumiae  uetulae  improbae  ineptae? 

Illo  — quo’,  id  est  cillo  homine  quid  fiat,  cuius  domum’  eqs.,  ubi 
aduerbium  pro  relatiuo  pronomine  positum  est.  Lachmannus  quoi. 

Non  recte  editores  Lucilii  mutauerunt  libri  YII  u.  240  L 
1 M ita  traditum  in  codicibus  manu  prima: 


hic  est  Macedo,  si  Agrion  longius  flaccet. 


Poeta  nimirum  indignatus  scribit:  praesto  hic  est  Macedo,  si  alius 
quidam  meus  catamitus  fallere  pergit  amantem  languere  aegritu- 
dine sese  simulans,  sicut  meretrices  adsolent  (Tibuli.  II  6,  49). 
Recte,  opinor,  'Aypiujv  puer  appellatur,  qui  saeuum  animum  in 
amatorem  prae  se  ferat:  quod  uocabulum  legitime  ab  adiectiuo 
aYpios  sollemni  in  re  amatoria  (cf.  Yalckenaer  ad  Theocr.  II  54) 
deductum  — sicuti  recte  dicitur  Xoqpuuv  AouXuuv  KapbomuJV  alia 
— etiamsi  in  nostris  lexicis  non  inuenitur,  tamen  exstat  in  Cra- 
meri  anecdotis  Oxon.  II  p.  182,  6 ubi  'AYpiwv*  to  Kupiov  ovopa 
bia  toO  i YP^cpeiai  legitur.  Denique  Agrion  iste  quem  uocat  Lu- 
cilius utrum  idem  sit  atque  Gentius  ille  an  alius  id  genus  pusio, 
non  apparet. 


Libro  XXX  u.  948  L 121  M codices 
publica  lege  ut  mereas,  praesto  est  tibi  quaestor. 


Scite  quidem  Mueller  publicitus : tamen  istud  uerbum  si  ad  priorem 


partem  uersus  adhibeas,  abundat,  si  ad  posteriorem  ob  uocem  tibi 
paullulum  offendit.  Itaque  haud  scio  an  ad  tradita  propius  acce- 
dant haec: 

publicu5,  lege  ut  [tu]  mereas,  praesto  est  tibi  quaestor. 

Tu  iam  Lachmanuus  inseruit.  Cf.  Apulei,  de  magia  cap.  101  p.  599 
ed.  Oud.  ‘Praesens  est  quaestor  publicus,  cui  depensum  est,  Cor- 
uinus  Celer,  uir  ornatus5.  Verba  uidentur  esse  hominis  dona  pri- 
uatim  oblata  recusantis  et  offerentem  ad  publicum  quaestorem 
delegantis:  uelut  Scipio  Aemilianus  Liuio  (periocha  57)  auctore 
Antiochi  regis  munera  sibi  missa  quaestorem  in  tabulas  publicas 
referre  iussit. 

Apud  Varronem  de  lingua  Lat.  VII  66  M.  exstat  uersus 
Plauti  ita  fere  traditus: 


mulieres  uxorculauit,  ego  noui,  scio  axitiosam. 


Quae  quidem  corrupta  esse  patet:  uirorum  tamen  doctorum  con- 
iecturae  quas  enumerat  F.  Winter  Plauti  fragmentis  p.  47  parum 
felices  fuerunt.  Axitiosa  uocabulum,  quod  Varrone  teste  Claudius 
ab  una  agendo  deduxit  demonstrauitque  axitiosas  esse  quasi  con- 
supplicatrices, nos  quidem  quid  significet  melius  intellegimus  ex 

Astrabae  Plautinae  uersu  apud  eundem  Varronem  1.  1.  seruato 
(Winter  1.  1.  p.  25): 

axitiosae  annonam  caram  e uili  concinnant  uiris. 

Quibus  uerbis  efficitur  isto  uocabulo  significari  eiusmodi  uxores 
quae  uel  fraude  uel  luxuria  uictum  maritis  supra  modum  carum 
reddant:  ergo  axitiosa  dicitur  quae  sumptuosa  aut  prodiga  est. 
Solent  autem  uersus  Plauti  unam  sententiam  exhibere  eamque 
perfectam  atque  illius  de  quo  quaerere  instituimus  uersus  poste- 
rior pars  perspicua  et  iusta,  at  prior  pars,  qua  cur  axitiosa  mu- 
lier uocetur,  explicari  debebat,  aperte  mendosa  est:  etenim  de 
muliere , non  de  mulieribus  agitur.  Itaque  uerbum  transitiuum 
ad  uerba  mulier  es  — sic  enim  mulieres  quod  traditur  interpretor 
— cum  quaeram  istud  quod  traditum  est  uxorculauit  potest  qui- 
dem recte  traditum  esse,  si  quidem  Plautus  simillime  finxit  fra- 
terculabant in  Friuolariae  u.  71  Winter:  tamen  uxorculauit  in- 
transitiuam  potius  quam  transitiuam  uim  haberet  et  pro  uerbis 
uxorcularum  more  profuclit  positum  nonnihil  certe  langueret.  Ad- 
hibita codicis  Gr  scriptura  exorculauit  pro  illud  uxorculauit  aliud 
aTraH  eipr|juevov  supposuerim,  sed  et  sententiae  aptum  nec  Plauti 
stilo  indignum  una  littera  mutata: 

mulier  aes  exarculauit,  ego  noui,  scio  axitiosam. 

Exar culare , hoc  est  ex  arcula  desumptum  profundere  recte  for- 
matum est,  cum  dicatur  expectorare  exdorsuare  eliminare  exter- 
minare euaginare  alia,  atque  id  genus  uerborum  compositiones 
cum  alii  — uelut  Varro  in  satiris  excuriare  dixit  pro  senatu 
mouere  (221  B.)  — tum  Plautus  in  deliciis  habuit,  apud  quem 
talia  legantur:  cApud  nos  expeculiatos  seruos  fieri  suis  heris’ 
Poen.  IV  2,  21.  'Argenti  exterebronides  . . . Nummorum  expal - 
ponides * Pers.  IV  6,  21.  'Atque  argentum  egurgitem  Epid.  IV 
2,  12.  'Nam  exaedificauisset  me  ex  his  aedibus’  Trin.  V 2,  3 
alia  — Arcula , siue  arca,  in  qua  nummi  adseruantur:  Varro  satir. 
492  B 'eo  ut  uiaticum  ex  arcula  adderem  in  bulgam’. 

Summi  profecto  momenti  sunt  uersus  illi  quos  incertus 
quidam  auctor  saturae  X libri  prioris  Q.  Horatii  praeposuit  cum 
ad  historiam  grammatices  apud  Bomanos  tum  ad  Lucilii  librorum 
fata  cognoscenda:  quos  quidem  Horatianos  non  esse  omnes,  opinor, 
sani  iudicii  homines  hoc  tempore  iudicabunt.  Corruptissimi  autem 
sunt  quales  in  codicibus  leguntur,  utpote  qui  margini  quondam 
libri  cuiusdam  Horatiani  parum  diligenter  et  manu  properante 
illiti  propter  scripturae  obscuritatem  quae  esse  solet  in  eiusmodi 
adnotationibus  aegre  a librariis,  qui  eos  descripserunt,  intellecti 

sint.  Atque  e codicibus,  qui  istos  uersus  exhibent,  digni  tantum- 
modo sunt  quorum  rationem  habeamus  gemelli  Parisini  qp  et  ip, 
porro  X Leidensis  et  1 Parisinus  item  gemelli,  postremo  Bernensis 
p et  Franekeranus : qui  tamen  omnes  eadem  fere  praebent.  Quae 
reliqui  codices  habent  singularia,  ea  meras  coniecturas  esse  in 
propatulo  est,  nihilo  eis  quas  uiri  docti  protulere  praestantes. 
Tradita  igitur  sunt  in  illis  codicibus  fere  haec: 

Lucili,  quam  sis  mendosus,  teste  Catone, 
defensore  tuo  peruincam,  qui  male  factos 
emendare  parat  uersus.  Hoc  lenius  ille 
quo  melior  uir  est,  longe  subtilior  illo, 

5 qui  multum  puer  et  loris  et  funibus  udis 
exoratus,  ut  esset  opem  qui  ferre  poetis 
antiquis  posset  contra  fastidia  nostra 
grammaticorum  equitum  doctissimus.  Ut  redeam  illuc. 

Y.  4 corruptus  est:  etenim  uir  uocabulum  et  propter  metrum  uio- 
latum  miramur  et  propter  enuntiati  ipsius  naturam,  cum  de  mo- 
ribus Catonis  uix  est  quod  agatur,  at  de  eius  ingenio  auribusque 
subtilibus  et  fastidiosis  in  numeris  uersibusque  emendandis.  Multo 
uero  grauius  nos  offendunt  ea  quae  secuntur  a multis  multifariam 
tractata,  sed  nullo  successu.  Est  tamen  unum  uerbum  quo  nita- 
mur quasi  fundamento  emendationis  codicum  auctoritate  munitum, 
quod  fac  ne  subtraxeris  admissis  ineptis  coniecturis,  qualis  est 
exhortatus . Etenim  exoratus  quid  sit,  Iuuenalis  uersibus  YI  415 
ss.  collatis  perspicuum  est:  cHec  tamen  id  uitium  magis  intolera- 
bile, quam  quae  Vicinos  humiles  rapere  et  concidere  loris  Exorata 
solet \ Exoratus  igitur  ille  dicitur  caedere,  cuius  humanitas  inter 
caedendum  multa  prece  ad  ueniam  impetrandam  nequiquam  im- 
ploratur. Ergo  Cato  ille  uapulauit  et  utique,  necesse  est  scribatur 
puerum1  ( puerum  est  iam  Reisigius),  quaeratur  uerbum  finitum 
feriendi  uel  caedendi.  Quod  latere  corruptum  in  adiectiuo  udis 
equidem  arbitror,  cum  illud  mirum  quantum  langueat  neque  ulla 
ratione  apte  explicari  possit.  Interpretes  ac  lexica  aut  tacent 
aut  ea  quae  exhibent  ad  istam  uocem  interpretandam  non  digna 
sunt  quae  memorentur.  An  credat  quispiam  dominos  aqua  prius 
aspergere  solitos  esse  flagella  funesue,  quam  seruis  plagas  inure- 
rent, aut  madentibus  funibus  qui  uapulet  eum  acrius  dolere 
quam  qui  siccis?  Immo  sequacius  molliusque  fit  cloruminaqua 


1 Id  est  puer,  qualis  scriptura  forsitan  obuersata  sit  librario 
cod.  q Parisini  cum  scriberet  pcier. 

(Petron.  134  B).  Nimirum  scribendum  est  ussit  animaduerten- 
dumque  in  codice  Bernensi  p illud  udis  eraso  alio  uerbo  exaratum 
esse  et  terminationem  it  saepenumero  in  codicibus  mediam  d ex- 
hibere. Vox  ipsa  urendi  ad  rem  peridonea:  quandoquidem  Ho- 
ratius dixit  epist.  I 16,  47  loris  non  ureris  epod.  IV  3 Hibericis 
peruste  funibus  latus  sat.  II  7,  58  uirgis  uri . Versu  quarto  quo- 
modo uerba  quo  melior  uir  est  quibus  sane  significatum  erat  cor 
illud  Zenodoti  iecur  Cratetis,  emendem  nescio 1.  Quod  scripsi 
saltem  tolerari  potest: 

hoc  lenius  ille, 

quo  melior  uersu  est,  longe  subtilior  illo 
qui  multum  puerum  et  loris  et  funibus  ussit 
exoratus. 

Beliquum  est  ut  de  charactere  et  interpretatione  horum  uersuum 
agatur.  Sermoni  uidelicet  propiores  sunt  atque  ex  tempore  facti, 
quales  fere  Plinius  minor  ep.  VII  4,  6 de  Asinii  Galli  libris  pro- 
peranter composuit,  neque  miraberis  uerba  grammaticorum  equitum 
doctissimus  pertinere  ad  illud  exoratus , scilicet  ad  magistrum  Ca- 
tonis, quoniam  ad  ipsum,  quem  et  pauperem  fuisse  accipimus  et 
famam  fuisse  seruum  esse  natum,  pertinere  nullo  possunt  pacto. 
Totus  uero  sermo  redolet  grammaticum  et  philologum  — huius 
saecli  philologum  audire  declamantem  credideris  — qui  duas  Lu- 
cilii editiones  naso  critico  inter  se  comparatas  recenseat,  Catonis 
recensionem  lenius  subtiliusque  emendatam  priori  quam  Catonis 
magister  confecerat  praeponat.  Verum  enimuero  multi  cum  cen- 
seant hos  uersus  Horatii  aetate  esse  compositos,  longe  secus  res 
se  habet  me  iudice.  Etenim  illud  emendare  parat  non  aliter  in- 
tellegendum esse  arbitror  atque  si  scriptum  sit  emendare  studet , 
emendationi  operam  dat , emendaturus  est 2,  neque  uerbum  prae- 
senti tempore  positum  ad  tempus  uersuum  eruendum  maioris  mo- 
menti esse  uidetur  quam  si  in  commentariis  Homericis  legimus 
6 Zrjvoboio^  ypacpei.  Nimirum  auctor  uersuum  de  tota  Catonis 
recensione  iudicium  fert:  quod  non  potuit  nisi  illa  iam  perfecta. 
Peruetustum  denique  istud  saturae  prooemium  esse  ideo  non  cre- 
diderim, quod  neque  in  omnibus  codicibus  traditum  est  et  com- 
mentatores, quorum  recentior  quisque  aetate  superiorem  compilare 


1 ‘Quo  melior  uir  et  est  longe  subtilior  illo’  codices  nonnulli  et 
uiri  docti:  male  cum  propter  alia,  tum  propter  istud  longe , quod  cum 
ablatiuo  quo  coniungi  nequit. 

2 Iuu.  VIII  130. 

solebant,  nil  istos  uersus  curant:  at  in  Vergilii  commentariis 
actum  copiose  fuisse  uidemus  de  falso  illo  prooemio  Aeneidis, 
quod  tantummodo  Arma  uocis  interpretamentum  poeticum  esse 
patet,  sed  peruetustum.  Postremo  illi  de  quibus  agimus  uersus 
potius  aliunde  ad  hanc  saturam  translati  esse  uidentur,  quam  ab 
auctore  ad  hanc  ipsam  Horatii  saturam  amplificandam  et  adulte- 
randam compositi:  quid  enim  ad  Horatium  Catonis  Catonisque 
magistri  studia  Luciliana  aut  equitis  illius  saeuitia  in  pueros? 
Atque  poterant  quidem  apte  positi  esse  quasi  prooemium  recen- 
sionis a grammatico  factae  Lucilianorum  librorum  aut  in  poemate 
quodam  de  poetis  composito,  quale  est  illud  fragmentum  C.  Iulii 
Caesaris  in  Suetonii  uita  Terentii.  Iam  quaeritur,  quisnam  fuerit 
ille  magister  Catonis,  item  Lucilii  editor  et  eques  R.  Sicut  Ho- 
ratius puerum  se  apud  plagosum  Orbilium  Liuii  carmina  legisse 
narrat,  ita  Valerius  Cato  Suetonio  teste  (de  gramm.  2)  apud  Vet- 
tium  Philocomum  se  Lucilii  saturas  legisse  praedicauit:  quod 
scriptum  a Catone  fuisse  ueri  simile  est  in  libello,  cui  titulus 
fuit  Indignatio,  ubi  de  pueritia  sua  egerat  (Sueton.  1.  1.  11).  Vnde 
et  auctorem  illorum  octo  uersuum  ea,  quae  de  Vettio  Catonis 
magistro  narrat,  sumpsisse  crediderim.  Vettius  igitur  Philocomus, 
Lucilii  familiaris,  qui  potuit  quidem  idem  esse,  quem  poeta  Quin- 
tiliano teste  I 5,  56  propter  sermonem  parum  urbanum  uitupe- 
rarat,  item  eques  R.  sicut  Aelius  Stilo  Seruiusque  Clodius,  amici 
defuncti  poemata  a se  collecta  primus  legit  et  emendauit.  Idem 
fecit  et  Laelius  Archelaus,  qui  Lucilii  familiaris  sui  saturas  pu- 
blice legebat:  qui  nescio  num  idem  fuerit  ac  D.  Laelius  cui  sua 
Lucilius  quondam  commiserat  senex  fortasse  adulescenti,  quales 
libro  XXVI  compellat  his  uerbis: 

Persium  non  curo  legere,  Laelium  Decumum  uolo. 

Ipsius  enim  aetas  Catonis  admodum  incerta:  quem  quidem  scimus 
licentia  Sullani  temporis  patrimonio  exutum  esse,  sed  ambiguum 
certe  est,  quibus  ex  initiis  Sullanum  tempus  pateat,  cum  Furius 
Bibaculus  auctore  Hieronymo  anno  651/103  natus  de  Catone  ut 
de  maiore  natu  in  poematis  suis  loquatur  et  Catullus  (56)  qui 
Catonem  ut  aequalem  compellat c 0 rem  ridiculam  Cato  et  iocosam 
Dignamque  auribus  et  tuo  cachinno5  fortasse  nil  nisi  Archilochum 
aemuletur  qui  scribat  'Epadpovibr)  XapiXae  xPfiJ11^  xoi  yeXoxov 
'Epeuu,  ttoXu  cpiXxaG’  exaipujv,  xepipeai  5’  aKOuuuv.  Postremo 
caue  credideris  ex  illorum  uersuum  paenultimo  effici  aut  Catonem 
aut  Catonis  magistrum  poesin  Lucilianam  defendisse  simul  et  cor- 
rigendo ad  rationes  cantorum  Euphorionis  adaptasse.  Qui  nil 

profecto  fecerunt  nisi  ut  uersus  Lucilii  si  qui  erant  aut  propter 
metrum  aut  propter  sententiam  claudicantem  aperte  mendosi,  cor- 
rigerent et  emendarent,  sed  ita  ut  Cato  eo  lenius 1 molliusque 
euntes  uersus  restitueret,  quo  erat  magistro  illo  superior  et  auris 
subtilitate  (Geli.  XIII  21)  et  numerorum  scientia.  Scilicet  uersus 
Lucilii  si  qui  male  facti  ferebantur,  sine  dubio  iam  Catonis  aetate 
perdifficile  diiudicatu  erat  culpane  auctoris  an  librariorum  quorum 
segnitatem  et  Cicero  queritur,  ita  mendosi  euasissent,  ueluti  licet 
Priscianus  I p.  30  K expressis  uerbis  doceat  Ennium  in  uersu 
insignita  fere  tum  milia  militum  octo 
hiatum  foedissimum  admisisse,  nos  quidem  nostro  iure  dubitamus 
an  ad 2 alioue  monosyllabo  uocabulo,  quod  librariorum  culpa  in- 
terierit inserto  hiatus  tollendus  sit.  Longe  igitur  diuersum  Ho- 
ratii et  interpolatoris  iudicium  de  Lucilii  poesi  esse  uidemus : hic 
enim  de  Lucilii  editionibus  et  exemplaribus,  ille  de  poeta  ipso 
loquitur.  Quisnam  uero  illos  uersus  composuerit,  hoc  nulli  adhuc 
demonstrare  feliciter  contigit  eorum  qui  de  his  uersibus  scripsere: 
Kelleri  et  Heindorfii  editiones  consulat,  si  quem  quisque  eruisse 
sibi  uisus  sit  auctorem,  scire  cupiuerit  quispiam. 

Liberi  patris  ad  aram  prouolutus  Propertius  deum  precibus 
fatigat  ut  somnum  sibi  concedat  amoris  lenimen  haec  pollicitus 
(III  17,  12): 

Quod  si  Bacche  tuis  per  feruida  tempora  donis 
Accersitus  erit  somnus  in  ossa  mea, 

Ipse  seram  uites  pangamque  ex  ordine  colles 
Quos  carpant  nullae  me  uigilante  ferae. 

Cum  multa  tum  id  potissimum  in  his  uersibus  miramur,  quod 
parum  eleganter  capellae  dicantur  cliuos  adrodere:  quanto  rectius 
Ouidius  fast.  I 354  c palmite  debueras  abstinuisse  caper".  Porro 
licet  Columella  XI  2,  18  dixerit  cQuin  etiam  uitiaria  diligenter 
facienda  malleolisque  quam  recentissimis  curiosissime  pangenda", 
tamen  hoc  singulare  est,  at  contra  uulgare  usuque  tritissimum 
illud  quod  dicitur:  pango  semina,  pango  ad  plantam  propagandam 

1 Ita  enim  uerba  hoc  lenius  ille  interpretanda  sunt.  Quo  enim 
pacto  Catonis  temperantia  in  emendando  Lucilio  laudari  potuerit,  si 
Lucilii  carmina  ad  regulas  xihv  veuuTepuiv  mutare  conatus  esset,  non 
capio.  Quod  si  facere  re  uera  in  animo  habuisset  utique  uiolenter  in 
tradita  consulere  debuit.  Apud  Suetonium  de  gramm.  2 me  lectionem 
traditam  ‘Philocomus  Lucilii  satiras  familiaris  sui * probare  tacite 
significaui. 

2 Curt.  V 5,  5 Captiui  erant  Graeci  ad  quattuor  milia  fere  e.  q.  s. 

uirgulas  uel  ramulos  a matre  decerptos  (Sueton.  Gralb.  1 Yarro 
de  r.  r.  I 41,  3),  qui  surculi  a uite  ad  inserendum  decisi  palmites 
malleoli  sarmenta  uiuiradices  uocari  solent.  Accedit  quod  ad  uerba 
ex  ordine  non  multorum  cliuorum  mentionem  expectes  sed  uitium 
ipsarum  fieri  (Pone  ordine  uites  Vergil.  eclog.  I 73),  pusillum 
denique  uinitoris  officium  significari  ex  uoce  ipse  diuinamus.  Ne 
multa : pangamque  ex  ordine  colles  intellegendum  est  non  de  cliuis, 
sed  de  caullibus,  quod  et  colibus  siue  caulibus  scribitur:  duplicem 
autem  istam  1 litteram  recte  se  habere  a Buechelero  quondam 
didici  ad  Plauti  Trucul.  III  2,  18,  ubi  caulles  recte  traditum  est. 
Caules  (caules  uitei  Plin.  XVII  162  Varro  de  r.  r.  I 41,  4 
coliculi  uitei  I 31,  4 Colum.  IY  22)  aptissime  si  quid  uideo 
ramuli  illi  uocantur  qui  ad  uineam  renouandam  ordine  panguntur 
uel  inseruntur:  uelut  Cato  de  r.  r.  33  ait:  cuineas  nouellas  alligato 
crebro  ne  caules  praefringantur5.  Colum.  IV  7:  c omnis  autem 
pampinationis  ea  est  tempestiuitas,  dum  adeo  teneri  palmites 
sunt,  ut  leui  tactu  digiti  decutiantur  . . . Atque  ideo,  si  iam 
caulibus  duris  falcem  adhibere  necesse  sit,  ei  paullulum  ab  ipsa 
matre  recidendi  et  uelut  reseces  relinquendi  sunt  . . . eatenus 
qua  nascuntur  a latere  palmites5. 

Prop.  II  38,  7 seqq. 

Tu  certe  Iouis  occultis  in  amoribus  Io 
Sensisti,  multas  quid  sit  inire  uias, 

Cum  te  iussit  habere  puellam  cornua  luno 
Et  pecoris  duro  perdere  uerba  sono. 

A quotiens  quernis  laesisti  frondibus  ora 
Mansisti  stabulis  abdita  pasta  tuis ! 

Quorum  uersuum  nouissimum  nondum  emendatum  in  editionibus 
extare  uidemus  uariis  coniecturis  temptatum.  Post  mansisti  Lach- 
mannus  ut , Heinsius  et  inseruere.  A.  Palmer,  qui  pro  abdita 
arbuta , pro  mansisti  mandisti  scripsit,  nilo  prosperiore  successu 
usus  est.  Interpretatione  magis  opus  est  quam  emendatione,  nisi 
quod  mandisti  recte  est  emendatum,  cetera  recte  tradita  sunt. 
Distichon  ita  legas: 

A quotiens  quernis  laesisti  frondibus  ora, 

Mandisti  stabulis  abdita  pasta  tuis! 

Quid  enim  aptius  est  poetae  Alexandrinorum  ingenio  indulgenti, 
qui  talia  accurate  depingere  in  deliciis  habeant,  quam  puellam  in 
bouem  mutatam  uaccarum  ritu  fingere  uiuentem  quercuum  folia 
aspera  pascentem  (Caluus  fr.  16  Lachmann),  mansa  tempore  inter- 
misso e uentre  reuocata  iterum  mandentem?  Quod  quidem  ru - 

minare  Vergilius  et  Ouidius  uocant,  remandere  Plinius  et  Quin- 
tilianus. Facete  igitur  Propertius  Iouis  paelicem  querna  folia 
in  pascuis  comedentem  facit,  post  in  stabulorum  quiete  abditam 
folia  pasta  remandisse:  etenim  pasta  accusatiuum  esse  manifestum 
est.  Conf.  Ouid.  am.  III  5,  17  de  tauro: 

Dum  iacet  et  lente  reuocatas  ruminat  herbas 
Atque  iterum  pasto  pascitur  ante  cibo. 

Nondum  satis  exploratum  est  quali  quantoque  poetico  praeconio 
Propertius  II  34,  65  seqq.  Vergilii  Aeneidem  nascentem  populo 
Romano  renuntiauerit  licet  copiosissime  de  hac  re  in  eis  commen- 
tationibus quas  Baehrensius  ad  hunc  locum  laudauit  actum  sit. 
Atque  ordinem  quidem  uersuum  turbatum  esse  apparet:  etenim 
toto  exitu  carminis  de  solis  amatoriis  poematis  in  quibus  et  Ver- 
gilii Bucolica  aperte  numerat  Propertius,  actum  fuisse  manifestum 
est : qui  tenor  carminis  perquam  moleste  rumpitur  Georgicon 
laude  uu.  77.  78.  Quod  distichon  ea  da  causa  transferatur  necesse 
est  inter  u.  66  et  67  atque  ita  iam  Ribbeckium  rectissime  iudi- 
casse  e Munroi  et  Heydenreichii  commentationibus  uidi.  Atqui 
post  uerba c Cedite  Bomani  adc Iliade ’ uehementer  desiderari  grauius 
quoddam  elogium  poeseos  nascentis  et  poetae  ipsius  in  Lachmanni 
et  Baehrensii  editione  recte  adnotatum  est.  Tamen  hiatus  quibus 
uersibus  expletus  erat,  eos  excidisse  idcirco  negauerim,  quod  eos 
ipsos  esse  cernam  distichon  79.  80* 

Tale  facis  carmen  docta  testudine,  quale 
Cynthius  impositis  temperat  articulis. 

Inepte  enim  de  Georgicis,  quae  iam  perfecta  in  publicum  emana- 
u erant  tale  facis  carmen  quod  uide  quanto  rectius  dictum  sit  de 
Aeneide  nascenti.  Deinde  utique  poetam  elegantius  Apollinem 
fecisse  Troum  errores  post  urbem  euersam  fataque  populi  Romani 
futura  uaticinantem  quam  uitium  pampinationem  aut  boum  apiumue 
feturam  omnes  concedent.  Bene  se  excipiunt  uersus  hoc  ordine 
positi: 

Cedite  Romani  scriptores,  cedite  Grai: 

Nescio  quid  maius  nascitur  Iliade. 

Tale  facis  carmen  docta  testudine,  quale 
Cynthius  impositis  temperat  articulis. 

Tu  canis  Ascraei  ueteris  praecepta  poetae, 

Quo  seges  in  campo,  quo  uiret  uua  iugo. 

Tu  canis  umbrosi  subter  pineta  Galaesi 
Thyrsin  et  adtritis  Daphnin  arundinibus. 

Sequitur  laus  eclogarum,  cuius  uersus  ultimi  sunt: 

Nec  tamen  haec  ulli  uenient  ingrata  legenti 
Siue  in  amore  rudis,  siue  peritus  erit, 

Nec  minor  his  animis,  aut  si  minor,  ore  canorus 
Anseris  indocto  carmine  cessit  olor. 

Quae  equidem  de  iudicio  quod  critici  de  Vergilii  poesi  Sicula 
fecere  intellego:  neque  ulli,  inquit,  Vergilii  eclogae  ingratae  sunt 
legenti,  neque  poeta  hac  poeseos  subrusticae  tenuitate  ab  ullo 
iudice  poetis  aliis  inferior  habetur,  aut  si  quibus  Bauiis  Meuiis 
Anseribus  ob  arbitrium  prauum  criticorum  cesserit,  tum  certe 
olor  anseribus  indigne  cedere  debuit. 

Vetere  me  iudice  corruptela  laborat  Ouidii  metam.  XIV  u. 
420,  ubi  legitur  de  nympha  Canente  Picum  coniugem  amissum 
frustra  exspectante: 

nec  satis  est  nymphae  flere  et  lacerare  capillos 
et  dare  plangorem:  facit  haec  tamen  omnia,  seque 
proripit  ac  Latios  errat  uesana  per  agros. 

Qui  uersus  multum  abhorrent  ah  Ouidii  eleganti  perspicuitate  et 
simplicitate,  ut  quorum  sententia  nimis  sit  impedita  et  contorta. 
Inprimis  uocabula  satis  et  tamen  molesta  sunt,  quoniam  nusquam 
dictum  est,  quid  nympha  praeter  fletum  planctumque  ultro  fecerit, 
neque  quod  luctu  uesana  per  agros  uagabatur,  id  diuersum  potuit 
fingi  ab  illis  luctus  signis,  quae  antea  memorata  erant.  Verba 
facit  haec  tamen  omnia  sic  quidem  ineptissima  uiam  emendationis 
demonstrant:  pro  satis  nimirum  fas  scribendum  est: 
nec  fas  est  nymphae  flere  et  lacerare  capillos 
et  dare  plangorem:  facit  haec  tamen  omnia,  seque 
proripit  ac  Latios  errat  uesana  per  agros. 

Nymphae  cum  emphasi  positum  est : neque  enim  lacrimare  deorum 
est  (Ouid.  fast.  IV  521),  neque  enim  caelestia  tingui  Ora  licet  lacrimis 
(metam.  II  621).  Euripid.  Hippol.  1396  Diana:  opur  mi*  dcFOlnv 
b’  ou  0£]Lii£  paXeiv  b&Kpu. 

Petropoli.  Fridericus  Marx. 


